**TÁJÉKOZTATÁS**

**Polgármesteri Hivatali ügyintézésről**

2020. március 17.

Tisztelt Ügyfeleink!

A koronavírus járvány (COVID-19) miatt elrendelt veszélyhelyzetre való tekintettel kérjük Önöket, hogy további szigorításig 2020. március 17-tól, határozatlan ideig a Hévízi Polgármesteri Hivatalban ügyeiket alapvetően a rendelkezésre álló és működő elektronikus ügyintézési lehetőség keretében intézzék.

Tájékoztatjuk Önöket, hogy a Hévízi Polgármesteri Hivatalban

**az ügyfélfogadás SZÜNETEL, a hivatal épülete ZÁRVA lesz.**

Ügy kezdeményezés elektronikus ügyintézéssel vagy postai úton vagy a hivatali postaládába helyezve történhet.

Személyes ügyfélfogadás csak abban az esetben lehetséges, ahol a jogszabály előírja az ügyfél személyes megjelenésének kötelezettségét. A **Hivatal központi telefonszáma 83/500-800**, mely telefonszámról a portaszolgálat kapcsolni fogja az illetékes ügyintézőt a konkrét időpont egyeztetése céljából.

Ismételten közzéteszem az elektronikus ügyintézési rendszerünk elérhetőségét:

Vállalkozások, elektronikus ügyintézésre kötelezett ügyfeleink valamint azok a magánszemélyek, akik rendelkeznek ügyfélkapus regisztrációval az alábbi internetes elérhetőségek használatával tudják a portál szolgáltatásait (ügyindítás, ügykövetés, adóegyenleg lekérdezés, adóbevallási információk, adók, díjak, illetékek befizetése):

<https://heviz.asp.lgov.hu/> vagy <https://ohp-20.asp.lgov.hu/szolgaltatasok>

Amennyiben az Önök által intézendő ügyben nem talál formanyomtatványt, akkor beadványát az e-Papír szolgáltatáson keresztül terjesztheti be: https://epapir.gov.hu

A kapcsolattartásra kijelölt e-mail címek: [heviz@t-online.hu](mailto:heviz@t-online.hu) és [ado@hevizph.hu](mailto:ado@hevizph.hu)

Megértésüket köszönjük!

Hévíz, 2020. március 17.

dr. Tüske Róbert s.k.

jegyző